Γκόρντον Χέρμπερτ

Ο **Γκόρντον Χέρμπερτ** (Πέντικτον, 16 Φεβρουαρίου 1959), είναι Καναδός-Φινλανδός προπονητής καλαθοσφαίρισης και πρώην διεθνής καλαθοσφαιριστής. Από το 2025, αποτελεί τον ομοσπονδιακό τεχνικό της Εθνικής Καναδά.Με την Εθνική Γερμανίας έχει κατακτήσει το χρυσό μετάλλιο στο Παγκόσμιο Κύπελλο 2023 και το χάλκινο μετάλλιο στο Ευρωμπάσκετ 2022.

## Σταδιοδρομία

### Ως αθλητής
Ο Χέρμπερτ σπούδασε στο πανεπιστήμιο του Άινταχο και αγωνίστηκε από το 1982 ως το 1994 στο πρωτάθλημα Φινλανδίας. Συνολικά, έπαιξε σε 258 παιχνίδια του φινλανδικού πρωταθλήματος, πετυχαίνοντας περισσότερους από 5.000 πόντους και μαζεύοντας περισσότερα από 1.000 ριμπάουντ. Ολοκλήρωσε την καριέρα του τη σεζόν 1993-94 στην ομάδα της Ουουσικαουπούνκι. Παράλληλα, υπήρξε διεθνής με την εθνική ομάδα του Καναδά από το 1982 ως το 1987.

### Ως προπονητής
Μετά το τέλος της καριέρας του ως καλαθοσφαιριστής, ο Χέρμπερτ ασχολήθηκε με την προπονητική ξεκινώντας με τις Ουουσικαουπούνκι και Χόνκα από τη Φινλανδία. Το 1999, υπέγραψε στους Όμπερβαρτ Γκάνερς από την Αυστρία, για να συνεχίσει στη γερμανική Βούρτσμπουργκ έναν χρόνο αργότερα. Το καλοκαίρι του 2001, υπέγραψε στους Σκαϊλάινερς Φρανκφούρτης, στους οποίους παρέμεινε για τρεις χρονιές, κατακτώντας το πρωτάθλημα Γερμανίας τη σεζόν 2003-04.

Το 2004-05, κάθισε στον πάγκο της γαλλικής Ρασίνγκ Παρί, όπου αναδείχθηκε προπονητής της χρονιάς για το τοπικό πρωτάθλημα. Παρέμεινε στην ομάδα του Παρισιού για δύο χρόνια και παράλληλα, ανέλαβε την εθνική ομάδα της Γεωργίας από το 2005 ως το 2007. Τη σεζόν 2006-07, ανέλαβε την ομάδα της Ορτέζ, με την οποία κατέκτησε το κύπελλο Γαλλίας και έφθασε ως τη φάση των '16 της Ευρωλίγκας.

Το 2007-08, κάθισε στον πάγκο της ομάδας του Άρη, χωρίς όμως να καταφέρει να διατηρήσει την ομάδα της Θεσσαλονίκης στην Ευρωλίγκα για τρίτη συνεχόμενη χρονιά. Την επόμενη χρονιά, υπέγραψε στους Τορόντο Ράπτορς, αναλαμβάνοντας χρέη βοηθού προπονητή, για να επιστρέψει στη Φινλανδία και τη Χόνκα το καλοκαίρι του 2009, από την οποία αποχώρησε τον Ιανουάριο του 2010, για να επιστρέψει στους Σκαϊλάινερς Φρανκφούρτης τρεις μήνες αργότερα, οδηγώντας τους στον τελικό της Μπουντεσλίγκα.

Το καλοκαίρι του 2011, υπέγραψε στην Άλμπα Βερολίνου, για να επιστρέψει στους Σκαϊλάινερς την επόμενη χρονιά.

Στις 25 Ιουλίου 2024, ανακοινώθηκε επίσημα ως προπονητής της Μπάγερν Μονάχου, με τους Βαυαρούς να ανακοινώνουν ότι οι δύο πλευρές τα βρήκαν σε όλα για διετές συμβόλαιο. Στις 26 Ιουνίου 2025, η Μπάγερν λύγισε την Ουλμ με 81-77 στο πέμπτο παιχνίδι των τελικών και κάνοντας το 3-2, αναδείχθηκε πρωταθλήτρια Γερμανίας. Στις 20 Δεκεμβρίου 2025, αποτέλεσε παρελθόν από τον πάγκο της γερμανικής ομάδας μετά από οκτώ σερί ήττες στην Ευρωλίγκα.

## Τίτλοι-Διακρίσεις

### Συλλογικοί

#### Ως προπονητής

##### Σκαϊλάινερς Φρανκφούρτης

* Πρωτάθλημα Γερμανίας (2004)
* FIBA Europe Cup (2016)

##### Πο Ορτέζ

* Κύπελλο Γαλλίας (2007)

##### Χόνκα

* Κύπελλο Φινλανδίας (2009)

##### [[Μπάγερν Μονάχου (καλαθοσφαίριση)|Μπάγερν Μονάχου]]

* Πρωτάθλημα Γερμανίας: (2025)

### Ατομικοί

* Προπονητής της χρονιάς στο Πρωτάθλημα Γερμανίας (2016)
* Προπονητής της χρονιάς στο Πρωτάθλημα Αυστρίας (2000)

## Παραπομπές


## Πηγές
* Gordon Herbert Basketball Coach Profile
* HERBERT, GORDON - Welcome to EUROLEAGUE BASKETBALL
* Gordon Herbert | Skyliners | ZoomInfo.com

Κατηγορία:Καναδοί προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης γερμανικών συλλόγων
Κατηγορία:Προπονητές καλαθοσφαίρισης γαλλικών συλλόγων
Κατηγορία:Προπονητές καλαθοσφαίρισης Εθνικής Γεωργίας